Visita President de la Diputació de València
15 de setembre de 2023

Carcaixent

Este matí ha visitat l’Ajuntament de Carcaixent, al costat de l’alcaldessa, Carolina Almiñana Lledó, i altres membres de la corporació, el president de la Diputació de València, Vicente Mompó Aledo.

Ha pogut conéixer el conegut Palau de la Marquesa, una casa de finals del segle XVIII d’estil neoclàssic que forma part de la casa consistorial, i en el qual destaca la seua singular cuina.

Aquestes visites van en la línia de l’objectiu que s’ha proposat el president Mompó per a la legislatura que acaba de començar, que és acostar la Diputació als pobles. “Aquesta filosofia de la nostra institució, que siga la Diputació la que acudisca als pobles per a solucionar problemes i atendre les inquietuds dels seus habitants”.

Després d’aquesta trobada, l’alcaldessa, Carolina Almiñana ha agraït “la visita i predisposició del president de la Diputació de València, al qual hem traslladat les reivindicacions i necessitats que té Carcaixent en quant a infraestructures i instal·lacions, per a poder assentar les bases d’un poble dinàmic, pròsper i amb projecció amb l’objectiu de millorar la vida dels veïns de Carcaixent”.